Nr. UAIC: 21349 / 24.11.2021

# METODOLOGIE

# PRIVIND ORGANIZAREA ŞI DESFĂŞURAREA ADMITERII ÎN CICLUL DE STUDII UNIVERSITARE DE MASTER PENTRU ANUL UNIVERSITAR 2022/2023

# (ÎNVĂŢĂMÂNT CU FRECVENŢĂ ȘI FRECVENŢĂ REDUSĂ)

**Lista responsabililor cu elaborarea, verificarea și aprobarea ediției sau, după caz, a reviziei în cadrul ediției informațiilor documentate[[1]](#footnote-1):**

|  |  |  |  |  |  |
| --- | --- | --- | --- | --- | --- |
|  | **Elemente privind responsabilii/operațiunea** | **Numele și prenumele/ Funcția** | **Compartiment** | **Data** | **Semnătura** |
|  | **1** | **2** | **3** | **4** | **5** |
| 1.1. | Elaborat | Comitet de lucru | Biroul Programe Didactice Universitare și Postuniversitare |  |  |
| 1.2. | Verificat (avizarea conținutului) | Oana-Adriana CONSTANDACHE | Serviciul Școlaritate |  |  |
| 1.3. | Aviz conformitate cu *Procedură de sistem**privind inițierea, elaborarea, aprobarea, difuzarea, retragerea și arhivarea informațiilor documentate (regulamente, metodologii sau a altor documente asimilate) din cadrul Universității „Alexandru Ioan Cuza” din Iași* |  | Birou managementul calității |  |  |
| 1.4. | Aprobat  |  | Biroul Executiv al Consiliului de Administrație |  |
| Consiliul de Administrație |  |
| Senatul Universității |  |
| 1.5. | Arhivare original |  | Compartiment inițiator |  |

**CUPRINS**

[CAPITOLUL I. PRINCIPII 4](#_Toc62491338)

[CAPITOLUL II. DOCUMENTE DE REFERINȚĂ 6](#_Toc62491339)

[CAPITOLUL III. ORGANIZAREA ŞI DESFĂŞURAREA ADMITERII 7](#_Toc62491340)

[CAPITOLUL IV. ÎNSCRIEREA CANDIDAŢILOR 9](#_Toc62491341)

[CAPITOLUL V. REZULTATELE FINALE ALE ADMITERII 13](#_Toc62491342)

[CAPITOLUL VI. DISPOZIŢII FINALE 16](#_Toc62491343)

CAPITOLUL I. PRINCIPII

1. Au dreptul să participe la concursul de admitere pentru studiile universitare de master numai absolvenţii cu diplomă de licenţă obţinută în România sau echivalentă, indiferent de anul absolvirii programului de licenţă.
2. **Cetăţenii statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene** candidează la admitere în aceleaşi condiţii prevăzute de lege pentru cetăţenii români, inclusiv în ceea ce priveşte taxele de şcolarizare.
3. **Admiterea cetăţenilor din statele terțe ale Uniunii Europene** se realizează în baza metodologiilor special elaborate de către Ministerul Educaţiei şi este gestionată de către Departamentul de Relaţii Internaţionale.
4. **Admiterea românilor de pretutindeni** se realizează în baza metodologiilor special elaborate de către Ministerul Educaţiei.
5. (1) Admiterea la studii universitare se susţine în limba română.

(2) Pentru studiile universitare organizate într-o limbă străină, admiterea se susţine în limba de predare a programului de studii universitare.

(3) La admiterea în toate ciclurile de studii universitare cu predare în limba română, cetăţenii Uniunii Europene şi din state terţe au obligaţia să facă dovada cunoaşterii limbii române (să prezinte un certificat de competenţă lingvistică eliberat de către instituţii abilitate de Ministerul Educației). Prin excepție, absolvenții care au urmat studiile liceale într-o limbă de circulație internațională sau într-o limbă a minorităților naționale, certificarea competențelor lingvistice de comunicare orală în limba română se face cu diploma de bacalaureat.

(4) Modalitatea de certificare a competenţelor lingvistice în cazul candidaţilor la programele de studii şcolarizate în limbi de circulaţie internaţională şi care nu prezintă acte de studii, necesare la înscriere, eliberate de instituţii de învăţământ din România sau din străinătate cu predare în limba respectivă, este prevăzută de fiecare facultate în **Anexa I**.

1. Admiterea pentru ciclul de studii universitare de master se realizează la programele de studii legal înfiinţate în cadrul instituţiei de învăţământ superior, în conformitate cu prevederile legale în vigoare.

Proba de admitere se poate desfășura utilizând și mijloace electronice care asigură comunicarea directă audio și video cu candidatul și care se pretează, prin natura lor, la acest tip de comunicare, pe baza unei cereri aprobate de către Comisia de admitere. Autentificarea online va fi monitorizată de către Comisia de admitere.

Cunoștințele specifice domeniului de studiu se verifică conform condițiilor de admitere prevăzute în **Anexa I** a prezentei Metodologii. Stabilirea bibliografiei aferente probelor de admitere şi anunţarea acesteia sunt de competenţa fiecărei facultăţi.

1. Înaintea sesiunii de admitere se vor aduce la cunoştinţa candidaţilor, prin afişare pe pagina web a facultății și pe site-ul central al universității, pe suport papetar (pliante, broșuri, fluturași informativi etc.), prin caravane, participare la târguri etc., informaţii privind:
2. calendarul sesiunilor de admitere;
3. metodologia proprie de admitere;
4. programele aferente fiecărui domeniu;
5. condiţiile şi documentele necesare pentru înscriere, inclusiv condiţiile şi procedura de recunoaştere a diplomelor obţinute în străinătate;
6. modalitatea de desfăşurare a concursului şi probele de concurs;
7. facilităţi sau/și condiţii speciale în cadrul procesului de admitere (inclusiv pentru persoanele cu nevoi speciale);
8. taxele de înscriere pentru organizarea şi desfăşurarea admiterii;
9. perioada confirmărilor și calendarul afișării listelor;
10. nota de informare privind prelucrarea datelor personale (Anexa II).
11. alte informaţii utile candidaţilor.
12. Admiterea în învăţământul universitar de master se organizează astfel:
* pe locuri finanţate de la bugetul de stat (pentru învăţământul cu frecvenţă);
* pe locuri cu taxă (pentru învăţământul cu frecvenţă şi învăţământul cu frecvenţă redusă).
1. Locurile finanţate de la buget sunt stabilite prin ordin al ministrului.
2. Locurile cu taxă sunt aprobate de către Senatul Universității și, pentru ocuparea lor, se pot califica toți candidaţii care satisfac cerinţa minimală de admitere (media minimă de admitere 6,00) şi se află în una din următoarele situaţii:
* pot fi admişi numai cu taxă de studiu, deoarece au consumat deja finanţarea de la buget pentru acest nivel de studii sau au fost exmatriculați de la studii universitare de master;
* au optat exclusiv pentru această formă în fişa de înscriere;
* au optat pentru această formă în fişa de înscriere, iar rezultatul obţinut nu le permite ocuparea unui loc finanţat de la buget.
1. Un candidat declarat admis poate beneficia de finanţare de la buget o singură dată pentru ciclul de studii universitare de master. **Candidaţii care au fost exmatriculaţi de la studii universitare de master au dreptul să se înscrie la un nou concurs de admitere numai pe locurile cu taxă, indiferent de forma de învăţământ.** Ei au obligaţia ca, la înscriere, să declare în scris, sub semnătură, dacă au urmat o altă specializare. **Declaraţiile false atrag eliminarea din concursul de admitere şi aplicarea dispozițiilor prevăzute în Codul Penal**. După parcurgerea numărului de semestre pentru care au beneficiat de finanțare de la bugetul de stat la studiile universitare de master de unde au fost exmatriculați, în urma reordonării semestriale, în funcţie de media semestrială, studentul poate trece pe un loc cu finanţare de la buget.
2. Absolvenţii cu diplomă de master pot urma un alt program de studii de master. Cea de a doua specializare va fi în **regim cu taxă (dacă au consumat finanţarea cu prima specializare)** sau **cu finanţare de la buget** **(scăzând din durata de studiu a noii specializări anii de studiu finanţaţi urmaţi la specializarea iniţială, dacă este cazul)** în cazul în care au media de admitere mai mare sau egală cu ultima medie de admitere pentru locurile finanţate de la buget.
3. Absolvenții programelor de studii universitare oferite comasat[[2]](#footnote-2) (ciclul I și II), cu o durată cuprinsă între 5 şi 6 ani, la învăţământ cu frecvenţă, care au studiat pe un loc finanțat de la bugetul de stat, pot fi admiși la programul de master doar pe un loc cu taxă, conform legislației în vigoare.

CAPITOLUL II. DOCUMENTE DE REFERINȚĂ

Admiterea în învăţământul superior de stat, la studii universitare de **master** în anul universitar 2022/2023 se face în conformitate cu următoarele acte normative:

1. **Legislație primară:**
2. Legea educaţiei naţionale nr. 1/2011 cu modificările şi completările ulterioare;
3. Legea nr. 288/2004 privind organizarea studiilor universitare;
4. Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
5. Ordonanța de Urgență nr. 133/2000 privind învăţământul universitar şi postuniversitar de stat cu taxă pentru locurile finanţate de bugetul de stat, aprobată cu modificări prin Legea nr. 441/2001 cu modificările ulterioare;
6. Hotărârea de Guvern nr. 404/2006 privind organizarea si desfăşurarea studiilor universitare de master;
7. Hotărârea de Guvern nr. 385 din 31 martie 2021 privind domeniile şi programele de studii universitare de master acreditate şi numărul maxim de studenţi ce pot fi şcolarizaţi în anul universitar 2021-2022cu modificările şi completările ulterioare;
8. Ordinului Ministrului Educaţiei şi Cercetării Ştiinţifice nr. 6102 din 15 decembrie 2016 pentru aprobarea Metodologiei-cadru privind organizarea admiterii în ciclurile de studii universitare de licenţă, de master şi de doctorat, cu modificările şi completările ulterioare;
9. Ordonanța de urgenţă a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.
10. **Reglementări interne:**
11. Carta Universității „Alexandru Ioan Cuza” din Iaşi;
12. Regulamentul general de organizare și funcționare al Universității „Alexandru Ioan Cuza” din Iași.

CAPITOLUL III. ORGANIZAREA ŞI DESFĂŞURAREA ADMITERII

1. Până la **25 februarie 2022** se constituie **Comisia centrală de admitere** în componența căreia intră membrii Biroului Executiv al Consiliului de Administrație şi alte cadre didactice. Preşedintele comisiei este Rectorul Universităţii, vicepreşedintele este prorectorul responsabil cu programele de master şi doctorat, iar secretarii comisiei sunt cadre didactice.
2. Până la **25 februarie 2022** se constituie şi se numesc **Comisiile de admitere și Comisiile de contestații la nivelul fiecărei facultăți** în componența cărora intră membrii Biroului Executiv al Facultăţii respective şi alte cadre didactice, desemnate de Biroul Executiv al Facultății și avizate de Consiliul facultății. Comisia de admitere pe facultate este condusă de decan sau de un prodecan, are un secretar general desemnat de Biroul Executiv al Facultății și își îndeplinește atribuțiile din momentul numirii până în momentul semnării deciziilor de înmatriculare. Secretariatul Comisiilor de admitere și de contestații este asigurat de secretariatele facultăților.
3. Sediul Comisiei centrale de admitere pe universitate este la Rectorat.
4. **Comisia centrală de admitere** organizează și supraveghează desfășurarea admiterii, rezolvă contestațiile celor nemulțumiți de răspunsul primit de la comisiile de contestații ale facultăților și centralizează rezultatele admiterii.
5. Pe întreaga durată de desfășurare a concursului de admitere, comisiile de admitere din cadrul facultăților vor beneficia de locații cu dotări adecvate. Totodată, comisiile vor beneficia de spații adecvate pentru realizarea înscrierii candidaților la examen, respectiv pentru desfășurarea probelor de concurs.
6. **Comisiile de admitere pe facultăţi au următoarele atribuții**:
7. cunosc și respectă prevederile prezentei metodologii;
8. gestionează distribuirea informațiilor referitoare la admitere (site, pliante, e-mail etc.) și răspund pentru corectitudinea acestora;
9. răspund la e-mail-urile primite pe adresele special alocate admiterii, în termen de două zile lucrătoare;
10. fixează, anterior începerii perioadei de înscriere, calendarul confirmărilor (numărul etapelor de confirmare, perioada în care se desfășoară, datele la care se vor afișa listele);
11. organizează înscrierea candidaţilor;
12. certifică conformitatea cu originalul a copiilor actelor de identitate necesare înscrierii, după confruntarea acestora cu originalul, care se restituie candidatului;
13. asigură materialele necesare desfăşurării admiterii;
14. instruiesc personalul antrenat în activităţile de admitere;
15. stabilesc rezultatele finale ale concursului de admitere (liste de rezultate, decizii de înmatriculare etc.);
16. rezolvă situaţiile particulare privind calculul mediei de admitere;
17. preiau dosarele pentru echivalarea diplomelor obţinute în străinătate ale candidaţilor admişi şi le înaintează către Șef Serviciu Școlaritate, în termen de maxim 5 zile de la confirmarea locurilor, în vederea obţinerii atestatelor de la CNRED, răspunzând de corectitudinea întocmirii dosarelor;
18. elaborează și emit adeverințe care să ateste situația candidaților (înscriere, confirmare a locului etc.);
19. elaborează baza de date a candidaților înscriși;
20. la finalul activității de admitere, au obligația de a preda baza de date și dosarele candidaților personalului din secretariatul facultății;
21. Comisia de admitere își asumă responsabilitatea pentru corectitudinea bazei de date transmisă secretariatului.
22. Întreaga responsabilitate pentru organizarea şi desfăşurarea concursului de admitere revine conducerii facultății și comisiei de admitere a acesteia, în limita atribuțiilor delegate facultăților în acest sens.
23. Persoanele care au rude apropiate (până la gradul IV) printre candidaţi nu pot participa la activităţile de admitere pentru specializarea la care candidează aceștia. În cazul admiterii la Facultatea de Educaţie Fizică şi Sport, persoanele care participă la o formă de pregătire, în mod direct sau indirect (antrenori, conducători de cluburi sportive) nu pot fi membri în comisia de admitere.
24. În perioada **4 aprilie 2022 – 10 iulie 2022** va avea loc sesiunea de preînscriere a candidaților pentru admiterea în anul universitar 2022/2023. Aceasta se va realiza doar on-line.
25. Pentru toate formele de învăţământ (cu frecvenţă, frecvenţă redusă) admiterea se organizează în două sesiuni, în condiţii identice, după următorul program:

**Sesiunea din iulie:**

**- 11 - 16 iulie 2022: înscrierea;**

**- 18 - 23 iulie 2022: selecţia candidaţilor şi afişarea rezultatelor.**

**Sesiunea din septembrie:**

**- 5 - 7 septembrie 2022: înscrierea;**

**- 8 septembrie 2022: selecţia candidaţilor şi afişarea rezultatelor.**

Fiecare facultate poate solicita Comisie centrale, în situații justificate, prelungirea perioadei de admitere. Pentru **a doua sesiune de admitere** (acolo unde este cazul) fiecare facultate va stabili şi va aduce la cunoştinţa candidaţilor şi a conducerii universităţii **numărul de locuri rămase disponibile până la data de 24 august 2022.**

1. Condițiile de admitere pentru fiecare facultate sunt prezentate în **Anexa I**.
2. Facultăţile stabilesc, potrivit legii, măsuri privind egalitatea de şanse pentru persoanele cu nevoi speciale asigurând, acolo unde este necesar, suport adiţional adaptat nevoilor acestei categorii de candidați, sprijinind accesul acestora în instituţiile de învăţământ superior.

CAPITOLUL IV. ÎNSCRIEREA CANDIDAŢILOR

1. Înscrierea la concursul de admitere se face prin prezența fizică a candidatului, pe baza cărţii de identitate/paşaportului şi a celorlalte documente prevăzute pentru înscriere sau în numele candidatului, şi de către o altă persoană pe bază de procură notarială sau online. Înscrierea candidaţilor se face în spațiile special amenajate prin grija fiecărei facultăţi.
2. Din componenţa dosarului de concurs, conform OUG nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, se elimină cerinţa de depunere a copiilor legalizate ale documentelor, înlocuindu-le cu certificarea conformităţii cu originalul, de către membrii comisiei.
3. Pentru înscrierea la admitere prin depunerea dosarului în format fizic, candidaţii vor completa o **Fişă de înscriere** (**Anexa III**)**,** la care se anexează următoarele acte:
4. **Diploma de Bacalaureat obţinută în România**, în original, **sau ATESTAT / Adeverință de echivalare emisă de CNRED pentru studiile efectuate în afara României;**
5. **Diploma de Licenţă obţinută în România** şi **Suplimentul la diplomă/Foaia matricolă,** în original, sau **ATESTAT/Adeverință de echivalare emis de CNRED** **pentru studiile efectuate în afara României,** sau **adeverință de Licență în situația în care nu s-a eliberat încă Diploma de Licență și Suplimentul la diplomă/Foaia matricolă;**
6. **original\* şi copie** după **cartea de identitate** (care atestă domiciliul în România)/ **paşaport** (candidaţi din ţările membre UE, SEE şi Elveţia);
7. **original\* şi copie** după **certificatul de naştere**;
8. **original\* şi copie** după **certificatul de căsătorie**, sau documentul care atestă schimbarea numelui, (dacă este cazul);
9. **adeverinţă medicală tip**, eliberată în ultimele 6 luni, care să menţioneze starea de sănătate a candidatului (este/nu este în evidenţă cu boli cronice, şi care sunt acestea, dacă este cazul).
10. **în cazul studenţilor/absolvenţilor/exmatriculaţilor:** adeverinţă din care să rezulte numărul de semestre urmate la buget/taxă și, numărul de semestre în care a beneficiat de bursă, dacă este cazul;
11. **2 fotografii** color tip legitimație (format 2/2,5 cm);
12. Acordul de confidențialitate (Anexa IV).;
13. dovada achitării taxei de admitere;
14. **alte acte** stabilite de fiecare facultate în parte.

Întrucât candidaţii au dreptul de a se înscrie concomitent la două sau mai multe domenii/facultăţi/instituţii, în vederea admiterii în învăţământul superior, **dosarul cu actele originale se depune la prima opţiune**. Înscrierea pentru celelalte domenii se face pe baza documentelor mai sus menţionate, prezentate în copie și însoțite de o adeverinţă **de confirmare că actele în original s-au depus la altă facultate/instituţie**. În cazul în care înscrierea se face on-line, actele prevăzute la art. 25 din prezenta metodologie, mai puțin fotografiile și dosarul, vor fi scanate și încărcate în sistemul de înscriere on-line, candidatul asumându-și obligația de a depune actele în original sau în copie legalizată, după caz, la momentul înmatriculării, în condițiile art. 51 și următoarele din prezenta Metodologie.

**Candidaţii aparținând etniei romilor** vor prezenta, la înscriere, şi o **recomandare scrisă** emisă de una din organizaţiile legal constituite ale romilor, indiferent de domeniul acesteia de activitate, care să ateste că respectivul candidat **face parte din etnia romă** şi nu apartenența la organizaţia în cauză.

**(\*) se restituie candidatului după certificarea de conform cu originalul a copiei de către membrii comisiei.**

Dosarul cu actele depuse rămâne pe toată perioada concursului de admitere la comisia de admitere a facultății la care s-a înscris candidatul.

1. În cazul **înscrierii on-line**, **Fișa de înscriere** se completează în format electronic în platforma specifică, iar documentele menționate la art. 25 se scanează sau fotografiază la calitate corespunzătoare și se încarcă.
2. Pe toată perioada desfășurării concursului de admitere, dosarele de concurs vor fi păstrate în condiții de securitate (dulapuri prevăzute cu încuietoare sau în încăperi închise/ securizate), fiind permis accesul doar personalului autorizat.
3. Candidaţii care au promovat examenul de licenţă în sesiunea iunie-iulie 2022 pot prezenta la înscriere, în locul Diplomei de licenţă, Adeverinţa eliberată de facultate.
4. Candidații absolvenți ai programelor de licență, cu diplomă de licență, care doresc să urmeze cursurile unui program de masterat cu durata de 1 an, trebuie să fi dobândit 240 credite (studii de licență cu durata de 4 ani) sau 180 credite (studii de licență cu durata de 3 ani) + master cu 120 credite (studii de 2 ani).
5. **Candidaţii cetăţeni ai statelor membre ale Uniunii Europene**, ai statelor aparţinând Spaţiului Economic European şi ai Confederaţiei Elveţiene vor prezenta la înscriere documentele enumerate mai sus şi **traducerea legalizată a acestora în limba română**.
6. **Comisia de admitere acordă asistență candidaților pentru completarea corectă a fişei de înscriere, deoarece la stabilirea rezultatelor finale se vor lua în considerare opţiunile explicite marcate de aceștia în documentul amintit.**
7. După încheierea perioadei de înscriere opţiunile, ordinea acestora, precum şi alte informaţii din fişa de înscriere, se pot modifica doar dacă nu vor fi afectate ierarhia şi opţiunile celorlalţi candidaţi declarați admişi.
8. Preluarea dosarelor candidaţilor se face de către un membru al comisiei de admitere care confirmă sub semnătură, pe fişa de înscriere a candidatului, că dosarul este complet. La sfârşitul zilei sau cel târziu în ziua imediat următoare, dosarele sunt verificate de un alt membru al comisiei care contrasemnează, confirmând că dosarul este complet şi că mediile calculate sunt corecte. Preşedintele sau un alt membru al comisiei este obligat să verifice dosarele şi să contrasemneze pentru confirmare pînă la sfîrșitul perioadei de înscriere.

Dacă în urma acestor verificări se constată nereguli, candidatul va fi contactat de urgenţă de către comisia de admitere, pentru clarificări, folosindu-se, în acest scop, datele de contact indicate în fișa de înscriere (telefon, email).

1. Uzul de fals al oricărui document din dosarul de admitere duce automat la excluderea candidatului din admitere. Candidaţii care vor prezenta la înscriere acte de studii cu modificări (ştersături, schimbări de note, medii în neconcordanţă cu notele etc.) vor fi eliminaţi din concursul de admitere organizat la facultatea la care s-au înscris în sesiunea 2022 şi li se va interzice înscrierea la altă facultate din universitate. Toate cazurile de acest fel vor fi aduse la cunoştinţa Comisiei centrale de admitere, care va sesiza autoritățile competente.
2. Comisiile de admitere răspund de desfăşurarea în bune condiţii a întregului examen. Acestea au obligaţia să transmită către Comisia centrală de admitere eventualele situaţii neprevăzute care apar şi să le soluţioneze, în colaborare cu aceasta.
3. Comisia centrală de admitere va menţine comunicarea cu presa şi cu toate celelalte mijloace de informare.
4. Dosarele candidaţilor **se restituie** acestora, necondiţionat şi **gratuit,** în cel mult 48 ore de la depunerea cererii, pe baza actelor de identitate. Retragerea dosarului implică declararea ca respins a candidatului.
5. La înscriere, candidaţii achită o **taxă pentru organizarea şi desfăşurarea admiterii**. Cuantumul acestei taxe este stabilit de către fiecare facultate și aprobat de Senatul Universității, care aprobă, de asemenea, și excepţiile de la plată. Valoarea taxei va fi adusă la cunoştinţa candidaţilor, prin afişare, împreună cu condiţiile de admitere (**Anexa I**).
6. Sunt **scutiţi** **de plata taxei de înscriere**, candidaţii (în vârstă de până la 25 ani şi aflaţi în întreţinerea părinţilor) care sunt copii ai personalului didactic (de predare şi auxiliar) în activitate, pensionat sau decedat.

Scutirea taxei de înscriere se face numai pe baza actelor doveditoare prezentate de candidaţi comisiei de admitere pe facultate.

1. La concursul de admitere pentru studii universitare de master nu se acordă alte scutiri de taxă decât cele prevăzute în art. 39.

CAPITOLUL V. REZULTATELE FINALE ALE ADMITERII

1. Admiterea se face strict în ordinea descrescătoare a mediilor generale (sau a numărului de puncte) obţinute de candidaţi, în funcţie de sistemul de selecţie şi departajare stabilit de fiecare facultate şi **în ordinea opţiunilor exprimate în fișa de înscriere,** în limita numărului de locuri pentru care se organizează concursul. Criteriile de departajare a ultimilor candidaţi cu medii egale trebuie să fie astfel concepute încât să asigure transparenţa totală şi să nu se depăşească numărul locurilor oferite la admitere. Ordinea de clasificare rezultată în urma admiterii va fi utilizată şi pentru repartizarea locurilor finanţate de la buget, acestea revenind celor mai bine clasaţi candidaţi din fiecare program de studii.
2. **Media minimă de admitere** nu poate fi mai mică de **6 (şase),** atât pentru învăţământul fără taxă, cât şi pentru învăţământul cu taxă.
3. Mediile generale (punctajele) obţinute de candidaţi la admitere sunt valabile pentru stabilirea ordinii de clasificare numai la facultatea şi programul de studii la care aceştia au optat.
4. Pot fi înmatriculaţi într-un an superior, în regim de plata taxei de şcolarizare, numai candidaţii care au acumulat credite transferabile în calitate de student (nu în regim de certificat).
5. Pentru afişarea rezultatelor admiterii se vor folosi doar următoarele denumiri:
	* + 1. **„Lista candidaţilor ADMIŞI pentru locurile cu finanţare de la BUGET”**, în limita numărului de locuri repartizate, dacă este cazul;
			2. „**Lista candidaţilor ADMIŞI pentru locurile în regim cu TAXĂ**”, în limita numărului de locuri repartizate, dacă este cazul;
			3. **„Lista candidaţilor RESPINŞI**”, dacă este cazul.
6. **Listele inițiale ale candidaţilor admişi** pe domenii/programe de studii şi listele candidaţilor respinşi vor fi afişate, atât la sediile facultăţilor cât şi pe pagina web proprie, specificându-se data şi ora afişării, numai după ce vor fi **contrasemnate de Rectorul Universității. Un exemplar va fi depus la Rectorat, la Biroul Programe Didactice.**
7. Eventualele contestaţii se depun în maxim 24 de ore, începând cu data şi ora afişării rezultatelor sesiunii de admitere. Rezultatul contestaţiilor se comunică în cel mult 2 zile după încheierea termenului de depunere a acestora. Decizia comisiei de contestaţii este definitivă.
8. La probele orale nu se admit contestaţii.
9. Contestaţiile se pot aproba numai în limita locurilor finanţate de la buget, alocate facultăţii respective, sau pe locuri finanţate din resurse proprii fiecărei facultăţi.
10. Nu se admit contestaţii care au la bază necunoaşterea metodologiei de admitere.
11. La semnarea contractului de studii, candidații declarați admiși la forma de învățământ cu frecvență au obligația de a depune la dosar un extras de cont al titularului în vederea efectuării operațiunilor de virament bancar care apar în perioada școlarizării (burse, restituiri taxe, premii etc.). Dacă intervine o schimbare a datelor din extrasul de cont depus la dosar, studentul are obligația să anunțe, în termen de 5 zile lucrătoare, secretariatul facultății și să depună un nou extras de cont.

În cazuri excepționale, extrasul de cont poate fi adus până la începerea anului academic.

1. **Candidaţii declaraţi admişi pe locurile finanţate de la buget** au obligaţia de a depune, conform calendarului stabilit de facultate, **dosarul cu actele de studii în original** (diploma de bacalaureat, diploma de licenţă însoțită de Suplimentul la Diplomă sau adeverința de licență), de a semna Contractul de studii şi de a achita taxa de înmatriculare în cuantum de **50 lei**. Aceasta nu se restituie în cazul renunţării la şcolarizare.

În cazul neîndeplinirii obligațiilor mai sus enumerate, candidații vor fi declarați respinși.

1. **Candidaţii admişi pe locurile cu taxă** au obligaţia să achite, conform calendarului stabilit de fiecare facultate, cel puţin 30% din taxa de şcolarizare pentru semestrul I al anului universitar 2022/2023 şi să semneze Contractul de studii. După acest termen, candidaţii care nu şi-au îndeplinit aceste obligaţii vor fi declaraţi respinşi. Locurile eliberate de aceşti candidaţi vor fi ocupate de următorii candidaţi care îndeplinesc condiţiile de admitere, sau vor fi scoase la concurs într-o nouă sesiune.

Aceștia trebuie să completeze, dacă este cazul, **dosarul de înscriere cu diploma de bacalaureat, diploma de licenţă şi Suplimentul la Diplomă/Foaia matricolă în original, în cazul candidaților înmatriculați la forma de învățământ cu frecvență sau, în copie legalizată pentru candidații admiși la învățământ cu frecvență redusă**. În cazul în care sunt admişi sau urmează deja un alt program de studii, vor trebui să depună la dosar **copii legalizate** **ale actelor de studii însoţite de adeverinţă** care să ateste prezenţa actelor de studii în original la altă facultate/instituţie de învăţământ superior.

În cazul neîndeplinirii obligațiilor mai sus enumerate, candidații vor fi declarați respinși.

Candidaţilor admişi pe locurile cu taxă nu li se percepe taxă de înmatriculare, aceasta fiind inclusă în taxa de şcolarizare.

1. Necompletarea dosarului de admitere, conform art. 51, 52, și 53, din vina exclusivă a candidatului admis, în termenul stabilit de către fiecare facultate, duce la pierderea locului şi la neînmatricularea la Universitatea „Alexandru Ioan Cuza” din Iaşi.
2. Taxele de școlarizare se restituie, în cazul retragerii, astfel:
3. **pentru candidaţii admişi în sesiunea din iulie:**

 Candidaţilor admişi cu taxă care renunţă la şcolarizare în termen de 5 (cinci) zile calendaristice de la semnarea Contractului de studii, li se va reţine 10% din taxa de şcolarizare pentru semestrul I. Dacă cererea de retragere se va face după depăşirea termenului de 5 (cinci) zile calendaristice de la semnarea Contractului de studii, dar înainte de începerea celei de a doua sesiuni de admitere (vezi calendarul admiterii), candidaţilor li se va reţine 15% din taxa de şcolarizare pentru semestrul I. Celor care se retrag după începerea celei de a doua sesiuni de admitere, dar înainte de începerea anului universitar, li se va reţine 20% din taxa de şcolarizare pentru semestrul I.

1. **pentru candidaţii admişi în sesiunea din septembrie:**

 Candidaţilor admişi cu taxă care renunţă la şcolarizare în termen de 5 (cinci) zile calendaristice de la semnarea Contractului de studii li se va reţine 10% din taxa de şcolarizare pentru semestrul I. Dacă cererea de retragere se va face după depăşirea termenului de 5 (cinci) zile calendaristice de la semnarea Contractului de studii, dar înainte de începerea anului universitar li se va reţine 15% din taxa de şcolarizare pentru semestrul I.

1. **Candidaţilor** admişi la învăţământ cu frecvenţă care se retrag după începerea anului universitar **nu li se mai restituie taxa de şcolarizare prevăzută de facultate pentru confirmarea locului.** În cazul studenţilor înmatriculaţi la forma de învățământ cu frecvență redusă  (IFR), în ceea ce priveşte restituirea taxelor după începerea anului universitar, se respectă prevederile Contractului de studii.
2. Taxa de școlarizare achitată de către candidați în vederea confirmării locurilor se restituie integral în următoarele situații:
3. Candidatul admis cu taxă a ocupat, în urma redistribuirii, un loc la buget;
4. Candidatul nu a confirmat locul (deși a plătit prima tranșă din taxa de școlarizare);
5. Programul de studii pentru care a optat candidatul nu se organizează și nu dorește redistribuirea către un alt program.
6. Taxa de înscriere se restituie candidaților doar în cazul în care specializarea la care au fost admiși nu se organizează.
7. Facultăţile vor aduce la cunoştinţa tuturor candidaţilor, prin fişa de înscriere şi prin afişare, conţinutul art. 55, 56 şi 57.
8. **Un candidat poate fi admis şi înmatriculat ca student la cel mult două programe de studii concomitent, indiferent de instituţiile de învăţământ care le oferă.** Un candidat declarat admis poate beneficia de finanţare de la buget pentru un singur program de licenţă, pentru un singur program de master şi pentru un singur program de doctorat care se desfășoară în succesiune sau, în cazuri speciale, simultan. Candidatul declarat admis la mai multe facultăţi optează pentru programul de studii care va fi finanţat de la buget prin depunerea actelor de studii în original la facultatea pe care doreşte să o urmeze, respectând termenul de depunere stabilit de aceasta din urmă.

Orice subvenţie financiară sau bursă din fondurile publice se acordă numai într-o singură instituţie de învăţământ superior, pentru un singur program de studii

Costurile aferente depăşirii duratei învăţământului gratuit, prevăzute de lege, se suportă de către studenţi.

CAPITOLUL VI. DISPOZIŢII FINALE

1. Locurile bugetate neocupate la nivelul facultăților se pot redistribui numai cu aprobarea Comisiei centrale de admitere.
2. Candidaţii declaraţi admişi în baza rezultatelor admiterii sunt înmatriculaţi, pentru anul universitar 2022/2023, prin Decizia Rectorului Universităţii. După aprobarea înmatriculării, studenţii sunt înscrişi în Registrul matricol unic (RMU) cu un număr unic valabil pentru întreaga perioadă de şcolarizare la programul/programele de studii la care au fost admişi.
3. a) Atât pentru candidații admiși, cât și pentru candidații respinși, dosarele acestora se vor păstra în condiții de securitate (dulapuri, fișete metalice sau în încăperi închise/securizate) și cu acces doar pentru personalul autorizat (membrii comisiilor, personalul secretariatului general al universității, personalul secretariatelor facultăților).

b) Tot în aceleași condiții de securitate se vor păstra cataloagele și borderourile de notare sau corectură, respectiv și alte documente ale comisiilor de admitere.

c) De asemenea, se va asigura securitatea sistemelor de calcul utilizate în procesarea datelor și informațiilor aferente concursului de admitere.

1. Prezenta metodologie a fost aprobată în şedinţa Senatului Universităţii „Alexandru Ioan Cuza” din Iaşi și se aplică începând cu data aprobării.
1. În momentul în care documentul se postează în mediul online (site-ul facultăţii/ departamentului/universității) pagina a doua cu semnăturile persoanelor implicate în procesul de elaborare, avizare aprobare, trebuie omisă/eliminată. [↑](#footnote-ref-1)
2. în următoarele domenii de studiu: Medicină - 360 ECTS/SECT, Stomatologie - 360 ECTS/SECT, Farmacie - 300 ECTS/SECT, Medicină Veterinară - 360 ECTS/SECT, Arhitectură - 360 ECTS/SECT [↑](#footnote-ref-2)